Mazurek, Milan, poslanec NR SR (2018-11-27):
Vážený pán predsedajúci, vážené kolegyne, kolegovia. Vážený pán predseda Slovenskej národnej strany Andrej Danko, ako predkladateľa tohto uznesenia o definícii antisemitizmu vás musím jednoducho pozdraviť zvlášť. Neviem, či počkám, kým sa dobavíte, alebo? (Reakcia predkladateľa.) Neviem, kedy sme si potykali, ale dobre, pokračujem. Dobre. Ďakujem, že ma pán predseda Národnej rady konečne nechal hovoriť bez toho, aby ma vyrušoval. Ako hovorím, dočkali sme sa dnes opakujúceho sa javu v tomto pléne v Národnej rade. Človek, ktorý nám všetkým ukázal svoje morálne hodnoty, princípy, na ktorých stojí jeho politika, ukázal, že klamstvo, prekrúcanie, podvádzanie, zlodejstvo, tunelárstvo, zastupovanie všetkých, len nie Slovákov, je okej, a potom následne hovorí o nejakých morálnych pozíciách, morálnych hodnotách a morálnych potrebách chrániť jeden špecifický národ, ktorý, ako povedal môj kolega, na území Slovenskej republiky číta asi 2 300 alebo 2 400 ľudí. Ľudia sa potom oprávnene pýtajú, prečo je potrebné prijímať uznesenie, ktoré chráni národ židovský v rámci Slovenskej republiky nad rámec v súčasnosti platného trestného a priestupkového práva, ktoré podľa môjho názoru, a zrejme aj podľa názoru všeobecnej právnickej verejnosti, keď to doteraz nebolo nejakým spôsobom novelizované, chráni či už Slovákov, národnostné menšiny, náboženské menšiny, jednoducho kohokoľvek pred tým, aby boli hanobené, aby boli urážané, aby boli dehonestované v dostatočnej miere. Teraz však prichádza pán Danko s novými nápadmi, názormi a múdrosťami z Izraela, priamo z Izraela, kde sa klaňal pri Múre nárekov ako predseda Slovenskej národnej strany, tzv. národnej, ako hovoríme, a tvrdí, že ochrana Židov na Slovensku jednoducho nie je dostatočná. Z jeho činov to priamo vyplýva, že potrebujeme nové uznesenie, ktoré zadefinuje antisemitizmus tak, aby Židia, ktorí sú zrejme na Slovensku, človek by to asi očakával, terčom akéhosi prenasledovania, vyvražďovania, nenávisti, útokov, čo by som rád videl nejakým spôsobom zdokumentované, mali ochranu, akú si v rámci slovenského právneho poriadku zaslúžia. To znamená, že ju doteraz zrejme nemajú. Logicky tým všetkým ukazuje, všetkým národnostiam, všetkým menšinám, Slovákom, Maďarom, Cigánom, Rumunom, Rusom, to je úplne jedno komu, že Židov považuje za cennejších, ako všetkých ostatných. Pretože on neprišiel s návrhom uznesenia na ochranu všetkých národností, s návrhom uznesenia, ktoré by zabránilo dehonestácii všetkých náboženstiev, všetkých rás, všetkých kultúr, všetkých národov. Nie. On prišiel s návrhom uznesenia na zákaz v podstate kritiky jedného jediného národa. A práve preto my sa pýtame, prečo nie národ gruzínsky, prečo nie národ ruský, prečo nie národ český, prečo nie národ americký, ale práve národ židovský je tak dôležitý, aby sme museli prijímať toto nové uznesenie. To sú úplne legitímne otázky, na ktoré žiadame odpovede a ktorých sme sa zatiaľ od vás nedočkali. Ale ja očakávam to, že sa k nim jednoducho v priebehu tejto rozpravy dopracujeme. A keď si človek začne postupne listovať týmto vaším uznesením, začne sledovať, čo vy všetko vlastne za antisemitizmus považujete, tak dôjde k takým zaujímavým bodom, ako je napríklad bod 2 vašej definície antisemitizmu, že „vytváranie klamlivých dehumanizujúcich, démonizujúcich alebo stereotypných tvrdení o Židoch ako takých alebo o moci Židov ako kolektívu, akými sú napríklad najmä, ale nie výlučne, mýtus o svetovom židovskom sprisahaní alebo o Židoch kontrolujúcich médiá, ekonomiku vlády alebo ďalšie spoločenské inštitúcie“ je podľa vašej definície antisemitizmom. Bolo by to zrejme aj v poriadku, keby niekto šíril takéto klamstvá, ak by sa človek nezačal do hĺbky väčšmi zaujímať týmito vecami a nedošiel k tomu, že mnoho z tých vecí je v skutočnosti pravda. A čo potom? Vy v podstate v tejto definícii zakazujete pravdu. Židov na svete je 14 a pol milióna podľa oficiálnych zdrojov, tak to jednoducho toľko ľudí sa hlási dnes k židovskej národnosti na celom svete. To je menej než 0,2 percenta celkovej svetovej populácie. Vy tvrdíte v tomto uznesení, že vytvárať také škaredé odporné stereotypné tvrdenia, ako o tom, že Židia majú nejaký veľký vplyv v médiách, je jednoducho neprijateľné, že je to antisemitizmom. Keď sa však spoločne pozrieme na tri najväčšie svetové korporácie, alebo štyri, ktoré ovládajú v podstate takmer 70 % celkového svetového mediálneho trhu. Veď poznáme aj tie naše mainstreamové médiá, keď prichádzajú. Svetová verejná mienka, čo to je? Pojem, ktorý v podstate zahŕňa iba názory niekoľkých svetových médií, ktoré sú priamo týmito mainstreamovými plátkami citované a neustále dávané na piedestál ako jediné zdroje skutočnej objektívnej pravdy. No a my si začneme skúmať, kto tieto vlastne zdroje vlastní, viete, New York Times, Washington Post, Washington Journal alebo Wall Street Journal a tak ďalej, všetky tieto noviny ABC, NBC, CNN, ktoré sú citované v našich vlastných, vlastných v úvodzovkách, mainstreamových médiách, dokonca aj v Slovenskej televízii ako skutočne objektívne zdroje pravdy aj v otázkach zahraničnej politiky a, bohužiaľ, aj často v otázkach slovenskej domácej politiky, a keď sa začneme skúmať alebo vŕtať touto vlastníckou štruktúrou, dôjdeme, že najväčšia mediálna spoločnosť na svete, ktorá vlastní obrovský podiel mediálneho trhu, sa volá Alphabet a táto spoločnosť je známa tým, že vlastní Google. Kto nevie, túto spoločnosť vlastnia dvaja muži, Larry Page a Sergey Brin. Obaja majú jednu vec spoločnú, sú to Židia. Nebolo by na tom nič zlé, ale ja sa teraz pýtam, môžem to teraz ďalej hovoriť alebo nemôžem? Môžem teraz povedať, že dvaja Židia vlastnia obrovskú časť mediálneho svetového trhu, alebo to nebudem môcť hovoriť? Ja to potrebujem vedieť. Lebo podľa mňa je to pravda, vy si to môžte overiť. Druhou najväčšou mediálnou spoločnosťou na svete je spoločnosť Walta Disneyho. Walt Disney bol známy tým, že kritizoval židovskú nadvládu nad svetom, ale dnes jeho spoločnosť, ktorá vlastní aj napríklad také značky, ako je Lucasfilm, ABC, ESPN, Marwell, Pixar, tak túto spoločnosť vedie istý Bob Iger, ktorý sa narodil do židovskej rodiny v newyorkskom Brooklyne. Samozrejme, zase nič zlé, už máme dve spoločnosti, ktoré vlastnia takmer polovicu svetového mediálneho trhu. Mne to nevadí, keď sú šikovní, keď sú inteligentní, keď sú schopní, keď sú vynaliezaví a podnikaví, nech to majú. Ale ja sa pýtam, prečo to teraz nebudem môcť otvorene hovoriť, ak je to pravda? Tretia najväčšia mediálna spoločnosť zvaná Comcast, ktorá vlastní značky, ako je DreamWorks, Universe of Pictures, NBC, a vedie ju istý Brian Roberts, ktorý je Židom z Philadelphie. Už teraz máme viac ako polovicu svetového mediálneho trhu pokrytú iba Židmi. Opakujem, mne nevadí, dobre, nech 0,02 % svetovej populácie vlastnia pre mňa za mňa aj všetky médiá. Ale ja sa pýtam, hovorím, keď sú vynaliezaví, keď sú inteligentní, keď sú objektívni, ale prečo o tom teraz nebudem môcť hovoriť, lebo je to pravda, pán Danko? Ako je možné, že vy nám chcete zakázať hovoriť pravdu, ktorú jednoducho vy nemôžete poprieť? A keď do toho zarátame ešte korporáciu News Corporation, ktorú vlastní Rupert Murdoch, ktorý síce Židom nie je, ale je otvorene proizraelský, prožidovský, chváli izraelskú zahraničnú politiku, zastáva sa vraždenia Palestíncov a všetkých týchto vecí, tak máme viac ako 70 % celkového svetového mediálneho trhu pokrytého v týchto štyroch spoločnostiach. Tak sa zamyslime nad tým! Mýtus o židovskom vplyve v médiách je mýtom alebo pravdou? A prečo potrebujete zakazovať šírenie informácií týkajúce sa tejto témy? Pretože nie sú pravda? Alebo preto, že sú pravdou a určitým ľuďom nevyhovuje, keď sa táto pravda šíri medzi ľudí? Ja to nešírim v zmysle toho, že by som cítil akúkoľvek predpojatosť, nenávisť. Radoví slušní židovskí občania, príslušníci židovského národa v Izraeli, oni tak isto z tohto nemajú nič. Ale prečo, keď ja vidím, že štyri najväčšie mediálne spoločnosti alebo tri teda plus tá štvrtá sú vlastnené a vedené Židmi, prečo o tom nemôžem podľa vás otvorene hovoriť? Hovoríte o tom, že mýtus o židovskom vplyve v ekonomike je neprijateľným antisemitským sprisahaním. Viete, aká je najväčšia svetová ťažobná spoločnosť, ropná spoločnosť, spoločnosť, ktorá ťaží zemný plyn, uhlie a tak ďalej? Hovorí si ExxonMobil. Viete kto vlastní túto spoločnosť? Rod, ktorý si hovorí Rockefellerovci. Každý z nás, ktorí máme aspoň taký počiatočný rozhľad, vieme, že je to židovský rod. Táto spoločnosť je absolútnym gigantom, dominantom na svetovom ťažobnom trhu s ropu, so zemným plynom, ako hovorím, s uhlím a so všetkými týmito komoditami, ktoré sú pre fungovanie svetovej globálnej ekonomiky priamo nevyhnutné, a tým pádom má v rukách obrovskú moc. Mohli by sme ísť ďalej do ďalších menších a menších spoločností, ktoré sú tak isto pretkané týmito ľuďmi, ale ja hovorím teraz iba o najväčšej, aby som neskúmal celý čas 20 minút len nejakú jednu, dve, tri spoločnosti. Keď si pozrieme, kto ovláda svetový potravinový trh. Najväčšia svetová potravinová spoločnosť sídli oficiálne vo švajčiarskej Ženeve a volá sa Nestlé. Viete, kto ju vedie, kto je jej šéf? Peter Brabeck-Letmanthe. Je to rakúsky Žid. To znamená, hovoríme, že Židia nemajú žiaden vplyv v ekonomike, aj napriek tomu, že vlastnia v podstate celý svetový ťažobný priemysel, že ovládajú trh s potravinami, čo mne vôbec nevadí, nech ho majú. Hovorím znovu, keď sú šikovní, vynaliezaví, podnikaví. Ale prečo to nemôžem otvorene povedať, keď je to pravda? To je čistá, jednoduchá otázka. Ja to nehovorím s nenávisťou. Ja to hovorím preto, že je to fakt, ktorý si môžete overiť. No a keď budeme hovoriť o tom, kto ovláda peniaze, finančníctvo, banky, tak tam zrejme nemusím ani nejaké konkrétne čísla alebo štatistiky, niečo iné dávať, všetci vieme, že bankovým systémom, alebo bankový systém jednoducho od počiatku voňal práve tomuto národu najviac. A keď si vezmeme len taký rod Rothschildovcov, ktorý v podstate celý tento bankový, podľa mňa mafiánsky sektor, ktorý zdiera celé národy a uvrhuje ich do dlhového otroctva, riadi, tak jednoducho nemusíme ďalej riešiť nejaké antisemitské konšpirácie alebo čokoľvek podobné. Ďalším, takou zaujímavou perličkou je, že hovoríme o mýte, že Židia majú veľký vplyv na vládu. Všetci dobre vieme, že svetová či už ekonomika, politika, jednoducho všetci títo globálni hráči majú také väčšie sídlo v USA a tá americká zahraničná politika je pre tento svet najdôležitejšia. A viete, ktoré združenie, lobistická skupina je v Spojených štátoch amerických vo Washingtone najsilnejšia, najväčšia, najdôležitejšia a suverénne prevyšuje tie ďalšie? Takzvaný AIPAC – Americko-izraelský výbor pre verejné záležitosti, ktorý sa otvorene zastáva židovských snáh, židovských potrieb alebo jednoducho židovských záujmov. To znamená, čo teraz? Môžem tieto veci hovoriť, aj keď sú pravdou, alebo prijmeme uznesenie, ktoré mi tieto veci zakáže hovoriť aj napriek tomu, že sú pravdou? Židia majú vraj, údajne, teda podľa vás nemajú žiadny vplyv v spoločenských inštitúciách. Ak hovoríme o nejakej tvorbe svetovej kultúry, svetového nejakého, nejakých, neviem, či koníčkov, záujmov, jednoducho nejakej takejto verejnej kultúrnej identity alebo nazvime to akokoľvek jednoducho, tak tým najväčším propagandistickým nástrojom na formovanie celých ľudských más je podľa mňa americký Hollywood. A nikto z vás to nemôže poprieť. Keď si prídete do slovenských kín, drvivá väčšina filmov pochádza z Hollywoodu a takto je to rovnako na celom celučičkom svete. A nebudem teraz zase čítať nejaké počty židovských hercov, židovských režisérov, židovských scenáristov, židovských majiteľov produkčných spoločností, veď tie sú vlastnené vlastne tými, o ktorých som hovoril, Disney, Comcast, Alphabet a podobne. Ale poviem tu názor jedného muža, ktorého považujú za najlepšieho hollywoodského herca všetkých čias. Tým mužom je Marlon Brando a stvárnil postavu Dona Corleoneho v známom legendárnom filme Krstný otec. A ten sa v debate s Larrym Kingom vyjadril jasne: „Židia kontrolujú Hollywood, Hollywood je čisto židovský.“ Ja môžem byť konšpirátor, môžem byť hlupák, spolieham sa na slová Marlona Branda, strávil tam 40 či 50 rokov, asi o tom bude vedieť trošku viac ako ja. Tak ale dobre, mne to zase nevadí. Nech ovládajú Hollywood, nech majú čokoľvek. Ale prečo o tom, pán Danko, nemôžem verejne hovoriť? Čo vám na tom vadí, keď je to pravda? Hovoríte o tom, že, v treťom bode, „obviňovanie Židov ako ľudu zo zodpovednosti za skutočné alebo vymyslené krivdy spáchané jednou židovskou osobou alebo skupinou, alebo aj za činy spáchané nežidmi“. To znamená, v podstate tvrdíte to, že nesmieme aplikovať spoločnú vinu jednoducho na všetkých. To znamená, ak niečo spáchal nejaký jeden Žid, napríklad Lazar Kaganovič, ktorý nariadil vyvraždenie 7 miliónov Ukrajincov za éry sovietskeho Ruska, tak to nemôžme prisudzovať celému židovskému národu. Úplne súhlasím, akceptujem to, normálne legitímna pripomienka. Ale nech takáto verzia spravodlivosti platí aj na všetky ostatné národy. Prečo je nám ako národu neustále prízvukované, že činy niekoľkých jednotlivcov sú zodpovednosťou nás všetkých? Prečo je napríklad takému nemeckému národu prízvukované, že činy niekoľkých jednotlivcov, lebo tak si to môžme vyložiť, sú zodpovednosťou celého národa a Nemecko musí dodnes platiť vojenské reparácie Izraelu? Veď nech platia rovnaké štandardy na všetkých. Ak sú činy len činmi jednotlivcov, tak nech sa nevzťahujú na celé národy. Ale toto je dvojaký meter. Pretože síce na Židov to platiť má, ale na všetky ostatné národy sveta jednoducho nie. V bode 6 hovoríte o tom, že obviňovanie židovských občanov z toho, že sú lojálnejší k štátu Izrael alebo k údajným prioritám Židov na celom svete viac než k záujmom ich vlastných krajín je takisto antisemitizmom. Ale toto mi jednoducho nedáva zmysel. Ak je na Slovensku nejaký Žid, má židovské občianstvo, ale cíti sa byť väčšmi spätý s izraelskou pôdou, tvrdí o sebe, že je, povedzme, alebo má také predstavy, však ten sionizmus je zrejmý, má také predstavy, že jednoducho má väčší vzťah k Izraelu, k jeho Svätej zemi, že je člen vyvoleného národa a podobne, teraz ja mu to nemôžem povedať, ak je to pravda? Predstavme si, že nejaký slovenský Žid otvorene povie, ja som viac Izraelec ako Slovák, pre mňa je Izrael ako Svätá zem viac než Slovensko, som viac vernejší Izraelu ako Slovensku. On to povie sám, je to v poriadku. Ale ak ja zopakujem jeho vlastné slová, tak som antisemita. To znamená, veď toto môže byť normálne pravda a nie je na tom nič zlé. Slováci, ktorí pracujú v Nemecku, pracujú v Anglicku, keď sa ich spýtate, komu ste viac verní, Slovensku alebo Anglicku, tak vždy vám povedia, že Slovensku. A prečo, keď sú nejakí Židia, povedzme, na Slovensku a majú väčší vzťah k Izraelu, čo môže byť úplná legitímna záležitosť, tak ja im to podľa vášho uznesenia teraz nemôžem povedať, lebo pácham nejaký trestný čin antisemitizmu. Vy ste sa zamysleli nad tým, aká je to hlúposť, pán Danko? Hovoríte o tom, že odopieranie práva židovského ľudu, v siedmom bode, na sebaurčenie, napríklad tvrdením že existencia štátu Izrael je prejavom rasistického úsilia. Kolega Rasťo Schlosár to hovoril, asi ďalší kolegovia o tom budú hovoriť ďalej. Dejiny štátu Izrael sú dejinami krvilačnými, dejinami rasistickými, dejinami nenávistnými a všetky tie skupiny, ktoré vtedy bojovali za vznik štátu Izrael, sa svetovo preslávili hlavne vďaka trestným činom, vďaka nenávisti, vďaka vraždeniu, rabovaniu. A jeden z nich dokonca sa neskôr stal izraelským prezidentom. Keď je to pravda, keď je to fakt, ja netvrdím, že dnešný izraelský národ cíti nejakú nenávisť, netvrdím, že dnešní Izraelci nenávidia niekoho alebo chcú niekoho vraždiť, jedna vec je izraelská vláda, druhá vec je izraelský národ, ale prečo nemôžem povedať pravdu, kritickú, objektívnu pravdu o tom, ako vznikal štát Izrael, keď tak naozaj vznikal? Prečo to nemôžem povedať podľa vášho uznesenia. Ako to súvisí so slobodou slova, s ústavou garantovanými právami, ktoré patria všetkým občanom Slovenskej republiky? Hovoríte o tom, v bode 8, že uplatňovanie dvojitých štandardov voči židovskému ľudu, vyžadovaním správania, ktoré sa neočakáva alebo sa nevyžaduje od žiadneho iného demokratického štátu. Toto vôbec nechápem, buď ide o chybu v preklade, alebo to myslíte nejak inak, môžete mi to vysvetliť. Nechápem, ako môžme očakávať správanie od ľudu, ktoré neočakávame od štátu, lebo štát a ľudia sú niečo iné. To znamená, ten ôsmy bod vôbec vám nedáva zmysel, ale v poriadku, máte ho tam. No ale deviaty bod, ako hovoril kolega Rasťo Schlosár, je fantastický, zaujímavý. Používanie symbolov alebo obrazov spájaných s klasickým antisemitizmom, napríklad tvrdením, že Židia zabili Ježiša alebo že robia rituálne popravy, na charakterizovanie Izraela alebo Izraelčanov. Dobre, ja teraz poviem, že Židia zabili Krista. Je to pravda. Je to pravda, všetci to vieme. A teraz, kto rozhodne o tom, či som tým chcel charakterizovať Izrael alebo Izraelčanov? A prečo má byť v nejakom právnom poriadku štátu nejaký štát, Slovenskej republiky, štát, špeciálne chránený, objektívne zohľadnený v nejakých týchto veciach, že keď ja poviem, že Židia zabili Krista, opakujem, čo je pravda, tak pácham antisemitizmus? Veď to nedáva zdravý rozum. To nedáva logiku, ale vy to aj napriek tomu predkladáte. A toto je to najlepšie, desiatka, prirovnávanie súčasnej izraelskej politiky k politike nacistov. A čo ak existujú paralely? Čo ak nejaký palestínsky občan na nejakom checkpointe v pásme Gazy by vám mohol povedať o tom, že podobné checkpointy boli napríklad vo varšavskom gete, ktoré vytvorili nacisti v Poľsku? Čo ak takéto paralely nájdeme, čo potom? Zase o nich nemôžem hovoriť aj napriek tomu, že sú pravdivé a že ich môžme aplikovať? To znamená, pán Danko, neviem, koho záujmy zastupujete, neviem, za koho sa staviate, neviem, kto je vám najdrahší, neviem, komu chcete slúžiť, ste predsedom tzv. Slovenskej národnej strany. Po vašom vedení v tejto strane už neostalo nič národné, nič kresťanské, nič slovenské. Toto, čo tu predkladáte, je útok na slobodu slova, je útok na demokraciu, je útok na Ústavu Slovenskej republiky, je útok na základné ľudské práva a hlavne je útokom na pravdu. Pretože znovu, poslednýkrát to zopakujem, pretože pri tejto výnimočne kontroverznej téme je to dôležité, mne nevadí, že Židia kontrolujú médiá, ale vadí mi, ak mi chcete zakázať o tom hovoriť. Aj napriek tomu, že je to pravda. Nevadí mi, ak sú Židia veľmi úspešní v podnikaní, ak to berú, niečo svoje vlastné a chcú byť úspešní a chcú byť podnikaví, kľudne, nech sú. Nech si každý podniká, každý naplňuje svoje životné šťastie niečím iným, niekto peniazmi, majetkom, niekto iný rodinou, inými hodnotami. Ale prečo nemôžem hovoriť veci, ktoré sú pravda, iba kvôli tomu, že vy alebo nejakí iní panáčikovia si poviete, že o tomto zakážeme hovoriť? Práve vy teraz týmto vzbudzujete nejaké podnety k antisemitizmu, lebo ľudia sa začnú pýtať, prečo je to tak? Ďakujem. (Potlesk.)